Document ID: 32011D0720

SKLEP SVETA
z dne 26. novembra 2007
o podpisu Sporazuma med Združenimi državami Amerike in Evropsko skupnostjo o sodelovanju pri ureditvi varnosti civilnega letalstva v imenu Skupnosti
(2011/720/ES)
SVET EVROPSKE UNIJE JE -
ob upoštevanju Pogodbe o ustanovitvi Evropske skupnosti in zlasti člena 80(2) in člena 133(4) v povezavi s prvim stavkom prvega pododstavka člena 300(2) Pogodbe,
ob upoštevanju predloga Komisije,
ob upoštevanju naslednjega:
(1)
Komisija je v imenu Skupnosti izpogajala Sporazum med Združenimi državami Amerike in Evropsko skupnostjo o sodelovanju pri ureditvi varnosti civilnega letalstva (v nadaljnjem besedilu: Sporazum) v skladu s sklepom Sveta, s katerim pooblašča Komisijo, da začne pogajanja.
(2)
Sporazum bi bilo treba podpisati, s pridržkom njegove morebitne poznejše sklenitve -
SKLENIL:
Člen 1
Podpis Sporazuma med Združenimi državami Amerike in Evropsko skupnostjo o sodelovanju pri ureditvi varnosti civilnega letalstva (v nadaljnjem besedilu: Sporazum) se odobri v imenu Skupnosti, s pridržkom sklepa Sveta o njegovi sklenitvi.
Člen 2
Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma v imenu Skupnosti, s pridržkom njegove sklenitve.
Člen 3
Države članice sprejmejo vse potrebne ukrepe za zagotovitev, da je njihove dvostranske sporazume z Združenimi državami Amerike, navedene v Dodatku 1 k Sporazumu, ob začetku veljavnosti Sporazuma mogoče spremeniti ali odpovedati.
V Bruslju, 26. novembra 2007

Labels: 5
7
8
18
15